CELEX: 52016PC0208
Language: mt
Date: 2016-04-11
Title: Proposta għal REGOLAMENT TAL-KUNSILL li jemenda r-Regolament (UE) Nru 1370/2013 li jiddetermina miżuri dwar l-iffissar ta' ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli, rigward il-limitazzjonijiet kwantitattivi applikabbli għax-xiri sfurzat ta' butir u ta' trab tal-ħalib xkumat

IL-KUMMISSJONI EWROPEA
            Brussell, 11.4.2016
            COM(2016) 208 final
            2016/0111(NLE)
            Proposta għal
            REGOLAMENT TAL-KUNSILL
            li jemenda r-Regolament (UE) Nru 1370/2013 li jiddetermina miżuri dwar l-iffissar ta' ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli, rigward il-limitazzjonijiet kwantitattivi applikabbli għax-xiri sfurzat ta' butir u ta' trab tal-ħalib xkumat
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               1.1.Ir-raġunijiet għall-proposta u l-għanijiet tagħha
            
            
               
                  Is-settur tal-ħalib u tal-prodotti tal-ħalib qed jesperjenza perjodu mtawwal ta’ żbilanċ serju fis-suq. Matul l-2015 id-domanda globali għall-ħalib u għall-prodotti tal-ħalib iddeterjorat, b'mod partikolari minħabba l-introduzzjoni u l-estensjoni tal-projbizzjoni Russa fuq l-importazzjonijiet u t-tnaqqis fl-importazzjonijiet miċ-Ċina (l-akbar importatur fid-dinja ta’ prodotti tal-ħalib). Fl-istess ħin, il-provvista tal-ħalib żdiedet b’mod ġenerali fir-reġjuni ewlenin li jesportaw.
               
               
                  Il-produzzjoni tal-ħalib fl-Unjoni qed tiżdied b’rata kostanti minħabba l-investimenti li saru fil-kapaċità tal-produzzjoni tal-ħalib fl-Unjoni fid-dawl tal-iskadenza tal-kwota tal-ħalib u tal-prospetti pożittivi ta' terminu medju fis-suq dinji. Fl-2015 il-konsenji tal-ħalib fl-Unjoni żdiedu b’ 2.5% u dan jirrappreżenta aktar minn 3.5 miljun tunnellata ta’ ħalib mhux ipproċessat addizzjonali. Il-volumi ta’ ħalib żejda li jiġu prodotti għandhom jiġu pproċessati fi prodotti li jinħażnu fit-tul bħal butir u trab tal-ħalib xkumat (SMP). Fil-fatt, fl-2015 il-produzzjoni żdiedet bi 8.1% għas-SMP u b’4.7% għall-butir. Fl-2016 l-istimi tad-DĠ AGRI jindikaw żieda ulterjuri ta’ 1.4% ta’ konsenji tal-ħalib fl-UE.
               
               
                  Fis-snin 2014 u 2015 il-prezzijiet tal-butir u tas-SMP fl-Unjoni naqsu konsegwentement, hekk kif il-prezzijiet tat-trab tal-ħalib xkumat laħqu l-prezz ta' intervent pubbliku. Il-prezzijiet tal-butir għadhom ogħla mill-prezz ta' intervent pubbliku iżda hemm pressjoni biex jitnaqqsu.
               
               
                  L-Artikolu 3 tar-Regolament tal-Kunsill (UE) Nru 1370/2013 jistabbilixxi limitazzjonijiet kwantitattivi għal xiri sfurzat ta' butir u ta' trab tal-ħalib xkumat bil-prezz fiss imsemmi fl-Artikolu 2 tal-istess Regolament (50 000 tunnellata għall-butir u 109 000 tunnellata għas-SMP). Ladarba dawk il-limiti jintlaħqu, ix-xiri sfurzat għandu jitwettaq permezz ta’ proċedura tal-offerti biex jiġi stabbilit il-prezz massimu tax-xiri sfurzat.
               
               
                  Ir-Regolament Delegat tal-Kummissjoni (UE) Nru 2015/1549 mexxa l-perjodu ta' intervent pubbliku għall-butir u t-trab tal-ħalib xkumat għas-sena 2016 għall-1 ta’ Jannar, bħala miżura eċċezzjonali biex tkun żgurata d-disponibbiltà mingħajr problemi tal-mekkaniżmu ta' intervent pubbliku f’sitwazzjoni ta’ tfixkil fis-suq fis-settur tal-ħalib u tal-prodotti tal-ħalib.
               
               
                  Fil-perjodu ta' intervent pubbliku addizzjonali miftuħ bir-Regolament Delegat tal-Kummissjoni (UE) Nru 2015/1549 għas-sena 2016 (Jannar-Frar 2016), ġew offruti 54 522 tunnellata ta’ SMP, li jfisser nofs il-limitazzjoni kwantitattiva stabbilita għax-xiri sfurzat bi prezz fiss mir-Regolament tal-Kunsill (UE) Nru 1370/2013.
               
               
                  Sabiex is-settur tal-ħalib u tal-prodotti tal-ħalib jiġi mgħejjun isib bilanċ ġdid fis-sitwazzjoni serja prevalenti tas-suq, u tinżamm il-fiduċja fl-effettività tal-mekkaniżmi ta’ intervent, huwa xieraq li fis-sena 2016 jiżdiedu l-limitazzjonijiet kwantitattivi għax-xiri sfurzat ta' butir u ta' trab tal-ħalib xkumat bi prezz fiss.
               
               
                  Billi huwa possibbli li, sad-dħul fis-seħħ ta' dan ir-Regolament, b'mod awtomatiku setgħet tinbeda proċedura tal-offerti għax-xiri sfurzat, jeħtieġ li l-volumi tax-xiri sfurzat taħt dik il-proċedura ma jiġux meqjusa biex ma jitnaqqsux mil-limiti massimi ġodda disponibbli.
               
               
                  Sabiex ikun żgurat li l-miżuri temporanji previsti f'dan ir-Regolament ikollhom impatt immedjat fuq is-suq u jikkontribwixxu għall-istabbilizzazzjoni tal-prezzijiet, dan ir-Regolament għandu jidħol fis-seħħ l-għada tal-jum tal-pubblikazzjoni tiegħu,
               
            
            
               1.2.Konsistenza mad-dispożizzjonijiet ta’ politika eżistenti fil-qasam ta’ politika
            
            
               
                  Din il-proposta hija konsistenti mal-ispirtu tal-organizzazzjoni komuni tas-swieq tal-prodotti agrikoli, bl-għan li jiġu stabbilizzati s-swieq u jiġi żgurat livell ta’ għajxien ġust għall-komunità agrikola.
               
               
                  Il-proposta hija konsistenti mal-Artikolu 43(3) tat-TFUE li b'konformità miegħu l-Kunsill, fuq proposta tal-Kummissjoni, għandu jadotta l-miżuri dwar l-iffissar tal-prezzijiet, l-imposti, l-għajnuna u l-limitazzjonijiet kwantitattivi, kif ukoll dwar l-iffissar u l-allokazzjoni tal-opportunitajiet tas-sajd.
               
            
            
               1.3.Konsistenza ma' politiki oħra tal-Unjoni
            
            
               
                  Mhux applikabbli
               
            
            
               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ
            
            
               2.1.Bażi ġuridika
            
         
         
            
               
                  L-Artikolu 43(3) tat-Trattat dwar il-Funzjonament tal-Unjoni Ewropea.
               
            
            
               2.2.Sussidjarjetà (għal kompetenza mhux esklużiva) 
            
            
               
                  Il-proposta taqa’ taħt kompetenza kondiviża bejn l-UE u l-Istati Membri u hija konformi mal-prinċipju tas-sussidjarjetà.
               
            
            
               2.3.Proporzjonalità
            
            
               
                  Il-proposta hija konformi mal-prinċipju tal-proporzjonalità.
               
            
            
               2.4.L-għażla tal-istrument
            
            
               
                  Mhux applikabbli
               
            
            
               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               3.1.L-evalwazzjonijiet ex post/il-kontrolli tal-idoneità tal-leġiżlazzjoni eżistenti
            
            
               
                  Mhux applikabbli
               
            
            
               3.2.Il-konsultazzjonijiet mal-partijiet ikkonċernati
            
            
               
                  Mhux applikabbli
               
            
            
               3.3.Il-ġbir u l-użu tal-kompetenzi
            
            
               
                  Mhux applikabbli
               
            
            
               3.4.Il-valutazzjoni tal-impatt
            
            
               
                  Mhux applikabbli
               
            
            
               3.5.L-idoneità regolatorja u s-simplifikazzjoni
            
            
               
                  Mhux applikabbli
               
            
            
               3.6.Id-drittijiet fundamentali
            
            
               
                  Mhux applikabbli
               
            
         
         
            
               4.L-IMPLIKAZZJONIJIET BAĠITARJI
            
            
               
                  L-impatt baġitarju ta’ din il-proposta huwa limitat għad-differenza fil-prezz bejn il-prezz fiss imsemmi fl-Artikolu 2 tar-Regolament tal-Kunsill (UE) Nru 1370/2013 u l-prezz li eventwalment kien ikun stabbilit skont proċedura tal-offerti. Fiċ-ċirkostanzi attwali (u abbażi tal-esperjenzi tal-passat), x'aktarx li dawn tal-aħħar kienu jkunu stabbiliti f’livell li huwa qrib tal-prezz fiss, biex l-implikazzjoni baġitarja attwali tkun negliġibbli.
               
            
            
               5.ELEMENTI OĦRA
            
            
               5.1.Il-pjanijiet għall-implimentazzjoni u l-arranġamenti ta’ monitoraġġ, ta’ evalwazzjoni u ta’ rapportar
            
            
               
                  Mhux applikabbli
               
            
            
               5.2.Id-dokumenti ta’ spjegazzjoni (għad-Direttivi)
            
            
               
                  Mhux applikabbli
               
            
            
               5.3.Spjegazzjoni dettaljata tad-dispożizzjonijiet speċifiċi tal-proposta
            
            
               
                  Mhux applikabbli
               
            
            
               2016/0111 (NLE)
            
            
               Proposta għal
            
            
               REGOLAMENT TAL-KUNSILL
            
            
               li jemenda r-Regolament (UE) Nru 1370/2013 li jiddetermina miżuri dwar l-iffissar ta' ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli, rigward il-limitazzjonijiet kwantitattivi applikabbli għax-xiri sfurzat ta' butir u ta' trab tal-ħalib xkumat
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Is-settur tal-ħalib u tal-prodotti tal-ħalib qed jesperjenza perjodu mtawwal ta’ żbilanċ serju fis-suq. Filwaqt li fl-2015 id-domanda għall-importazzjoni fid-dinja għall-ħalib u għall-prodotti tal-ħalib baqgħet stabbli b'mod ġenerali meta mqabbla mal-2014, il-produzzjoni żdiedet b’mod sinifikanti fl-Unjoni u fir-reġjuni ewlenin l-oħra tal-esportazzjoni. 
            
            
               (2)Il-produzzjoni tal-ħalib fl-Unjoni qed tiżdied b’rata kostanti minħabba l-investimenti li saru fil-kapaċità tal-produzzjoni tal-ħalib fl-Unjoni fid-dawl tal-iskadenza tal-kwota tal-ħalib u tal-prospetti pożittivi ta' terminu medju fis-suq dinji. Il-volumi ta’ ħalib żejda li jiġu prodotti għandhom jiġu pproċessati fi prodotti li jinħażnu fit-tul bħal butir u trab tal-ħalib xkumat. 
            
            
               (3)Konsegwentement, fis-snin 2014 u 2015 il-prezzijiet tal-butir u tat-trab tal-ħalib xkumat fl-Unjoni naqsu, hekk kif il-prezzijiet tat-trab tal-ħalib xkumat laħqu l-prezz ta' intervent pubbliku. Il-prezzijiet tal-butir għadhom ogħla mill-prezz ta' intervent pubbliku iżda hemm pressjoni biex jitnaqqsu.
            
         
         
            
               (4)L-Artikolu 3 tar-Regolament tal-Kunsill (UE) Nru 1370/2013
                  1
                jistabbilixxi limitazzjonijiet kwantitattivi għal xiri sfurzat ta' butir u ta' trab tal-ħalib xkumat bil-prezz fiss imsemmi fl-Artikolu 2 ta' dak ir-Regolament. Ladarba dawk il-limiti jintlaħqu, ix-xiri sfurzat għandu jitwettaq permezz ta’ proċedura tal-offerti biex jiġi stabbilit il-prezz massimu tax-xiri sfurzat.
            
            
               (5)It-tieni paragrafu tal-Artikolu 1 tar-Regolament Delegat tal-Kummissjoni (UE) Nru 2015/1549
                  2
                mexxa l-perjodu ta' intervent pubbliku għall-butir u għat-trab tal-ħalib xkumat għas-sena 2016 għall-1 ta’ Jannar, bħala miżura eċċezzjonali biex tkun żgurata d-disponibbiltà mingħajr problemi tal-mekkaniżmu ta' intervent pubbliku f’sitwazzjoni ta’ tfixkil fis-suq fis-settur tal-ħalib u tal-prodotti tal-ħalib.
            
            
               (6)Fil-perjodu ta' intervent pubbliku addizzjonali miftuħ permezz tar-Regolament Delegat tal-Kummissjoni (UE) Nru 2015/1549 għas-sena 2016, intlaħqet nofs il-limitazzjoni kwantitattiva stabbilita għal xiri sfurzat ta' trab tal-ħalib xkumat bi prezz fiss bir-Regolament tal-Kunsill (UE) Nru 1370/2013.
            
            
               (7)Sabiex is-settur tal-ħalib u tal-prodotti tal-ħalib jiġi mgħejjun biex jinstab bilanċ ġdid fis-sitwazzjoni serja prevalenti tas-suq, u tinżamm il-fiduċja fl-effettività tal-mekkaniżmi ta' intervent pubbliku, huwa xieraq li fis-sena 2016 jiżdiedu l-limitazzjonijiet kwantitattivi għax-xiri sfurzat ta' butir u ta' trab tal-ħalib xkumat bi prezz fiss.
            
            
               (8)Fil-każ li ssir proċedura tal-offerti qabel id-dħul fis-seħħ ta’ dan ir-Regolament, huwa meħtieġ li fl-2016 il-volumi li nxtraw bix-xiri sfurzat taħt dik il-proċedura ma jitqisux biex jiġu determinati l-volumi disponibbli għax-xiri sfurzat ta' butir u ta' trab tal-ħalib xkumat bi prezz fiss.
            
            
               (9)Sabiex ikun żgurat li l-miżuri temporanji previsti f'dan ir-Regolament ikollhom impatt immedjat fuq is-suq u jikkontribwixxu għall-istabbilizzazzjoni tal-prezzijiet, dan ir-Regolament għandu jidħol fis-seħħ l-għada tal-pubblikazzjoni tiegħu,
            
            
               ADOTTA DAN IR-REGOLAMENT:
            
            
               Artikolu 1
            
            
               Fl-Artikolu 3(1) tar-Regolament tal-Kunsill (UE) Nru 1370/2013, jiżdied it-tieni subparagrafu li ġej:
            
            
               “Fis-sena 2016, il-limitazzjonijiet kwantitattivi għax-xiri sfurzat ta' butir u ta' trab tal-ħalib xkumat bi prezz fiss għandu jkun ta’ 100 000 tunnellata għall-butir u 218 000 tunnellata għat-trab tal-ħalib xkumat. Fil-każ li tkun saret proċedura tal-offerti qabel [date of publication], il-volumi li nxtraw bix-xiri sfurzat taħt dik il-proċedura m’għandhomx jitnaqqsu mil-limitazzjonijiet kwantitattivi msemmija hawn fuq.”
            
            
               Artikolu 2
            
            
               Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Dan ir-Regolament jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
            
                     
                        DIKJARAZZJONI FINANZJARJA
                     
                  
                  
                     
                        FS/16/CM/1489821 
                        agri.ddg2.c.3(2016) 1362121 – Rev1
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        DATA: 25.03.2016
                     
                     
                  
               
                     
                        1.
                     
                  
                  
                     
                        INTESTATURA TAL-BAĠIT:
                     
                     
                     
                        05 02 12 02
                     
                     
                        05 02 12 04
                     
                  
                  
                     
                        APPROPRJAZZJONIJIET:
                     
                     
                        f’miljuni ta’ EUR
                     
                     
                        17,0
                     
                     
                        15,0
                     
                  
               
                     
                        2.
                     
                  
                  
                     
                        TITLU:
                     
                     
                        Abbozz ta' REGOLAMENT TAL-KUNSILL li jemenda r-Regolament (UE) Nru 1370/2013 li jiddetermina miżuri dwar l-iffissar ta' ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli, rigward il-limitazzjonijiet kwantitattivi applikabbli għax-xiri sfurzat ta' butir u ta' trab tal-ħalib xkumat
                     
                     
                  
               
                     
                        3.
                     
                  
                  
                     
                        BAŻI ĠURIDIKA:
                     
                     
                        L-Artikolu 43(3) tat-Trattat dwar il-Funzjonament tal-Unjoni Ewropea.
                     
                     
                  
               
                     
                        4.
                     
                  
                  
                     
                        GĦANIJIET:
                     
                     
                        Dan l-abbozz ta' Regolament iżid il-limitazzjonijiet kwantitattivi għax-xiri sfurzat ta' butir u ta' trab tal-ħalib xkumat bi prezz fiss fis-sena 2016.
                     
                  
               
                     
                        5.
                     
                  
                  
                     
                        IMPLIKAZZJONIJIET FINANZJARJI
                     
                  
                  
                     
                        PERJODU TA’ 12-IL XAHAR
                        (EUR miljun)
                     
                  
                  
                     
                        IS-SENA FINANZJARJA ATTWALI
                     
                     
                        2016
                     
                     
                        (EUR miljun)
                     
                  
                  
                     
                        IS-SENA FINANZJARJA LI JMISS
                     
                     
                        2017
                     
                     
                        (EUR miljun)
                     
                  
               
                     
                        5.0
                     
                  
                  
                     
                        NEFQA
                     
                     
                        -
                              MAĦRUĠ MILL-BAĠIT TAL-UE
                        (RIFUŻJONIJIET/INTERVENTI)
                     
                     
                        -
                              AWTORITAJIET NAZZJONALI
                     
                     
                        -
                              OĦRAJN
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
               
                     
                        5.1
                     
                  
                  
                     
                        DĦUL
                     
                     
                        -
                              RIŻORSI PROPRJI TAL-UE 
                        (IMPOSTI/DAZJI DOGANALI)
                     
                     
                        -
                              NAZZJONALI
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
               
                     
                        5.0.1
                     
                  
                  
                     
                        ESTIMI TAN-NEFQA
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ESTIMI TAD-DĦUL
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        METODU TAL-KALKOLU
                     
                  
               
                     
                        6.0
                     
                  
                  
                     
                        IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI?
                     
                  
                  
                     
                        IVA
                     
                  
               
                     
                        6.1
                     
                  
                  
                     
                        IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI?
                     
                  
                  
                     
                        IVA
                     
                  
               
                     
                        6.2
                     
                  
                  
                     
                        SE JKUN HEMM BŻONN TA' BAĠIT SUPPLIMENTARI?
                     
                  
                  
                     
                        LE
                     
                  
               
                     
                        6.3
                     
                  
                  
                     
                        SE JKUN HEMM BŻONN LI JIDDAĦĦLU APPROPRJAZZJONIJIET F’BAĠITS FUTURI?
                     
                  
                  
                     
                        LE
                     
                  
               
                     
                        OSSERVAZZJONIJIET:
                     
                     
                        Qed jiġi propost li l-limitazzjonijiet kwantitattivi għax-xiri sfurzat f'intervent pubbliku bi prezz fiss jiżdiedu għall-butir (100 000 tunnellata minflok 50 000 tunnellata) u għat-trab tal-ħalib xkumat (218 000 tunnellata minflok 109 000 tunnellata). Mingħajr din iż-żieda, ix-xiri sfurzat ikollu jitwettaq permezz ta’ proċedura tal-offerti biex jiġi determinat il-prezz massimu tax-xiri sfurzat. Madankollu, huwa stmat li l-prezzijiet tax-xiri sfurzat determinati b'riżultat ta’ tali proċedura tal-offerti jkunu qrib ħafna tal-prezz ta' intervent stabbilit, u għalhekk wieħed jassumi li l-impatt finanzjarju tal-proposta huwa negliġibbli, iżda għaldaqstant il-fiduċja xorta se tinżamm fil-mekkaniżmu ta' intervent pubbliku taħt is-sitwazzjoni serja prevalenti tas-suq. Bħalissa, mhux mistenni li d-dħul attwali fl-intervent se jilħaq dawn il-limiti massimi miżjuda
                     
                     
                  
               
         
         
            
                  
                     (1)
                  Ir-Regolament tal-Kunsill (UE) Nru 1370/2013 tas-16 ta’ Diċembru 2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli (ĠU L 346, 20.12.2013, p. 12).
               
               
                  
                     (2)
                  Ir-Regolament Delegat tal-Kummissjoni (UE) 2015/1549 tas-17 ta' Settembru 2015 li jistabbilixxi miżuri temporanji eċċezzjonali għas-settur tal-ħalib u l-prodotti tal-ħalib fil-forma tal-estensjoni tal-perjodu ta' intervent pubbliku għall-butir u għat-trab tal-ħalib xkumat għall-2015 u l-avvanzar tal-perjodu ta' intervent pubbliku għall-butir u t-trab tal-ħalib xkumat fl-2016 (ĠU L 242, 18.9.2015, p 28).